recursal/SuperWikiNEXT-32B huggingface dataset:
Kultuurikeskus
**Gelvonai** on alev Leedus Širvintose rajooni territooriumil, Gelvonai valla halduskeskus. Alev asub rajooni keskusest Širvintosest 16 kilomeetrit läänes.

Alevis asuvad kultuurimaja, postkontor, keskkool ja raamatukogu. Vaatamisväärsusteks on sealne aastal 1897 ehitatud katoliku kirik, Platerite kabel, Platerite ja Żabówite suguvõsa hauakabel-mausoleum ja kellatorn. 

Aastail 1848–1849 elas alevis mõnda aega leedu vaimulik ja luuletaja Antanas Baranauskas.

Ajalugu
-------

Gelvonaid on esmamainitud 1385. aastal (*Gelwen*). XVII sajandil rajati Gelvonai mõis, mis läks XVIII sajandil Żabówite suguvõsa valdusse. Algselt asus mõisa hoonetekompleks Bagaslaviškises.

Aastal 1642 rajati asulasse kalvinistide kirik, aastal 1686 ka katoliku kirik, mis asus frantsisklaste kloostri juures. Aastal 1744 andis August III Gelvonaile alevi õigused, sealhulgas ka õiguse turgu pidada. Klooster suleti novembriülestõusu järel aastal 1832, vana kirik põles aga maha aastal 1895. Aastal 1897 põles ka ülejäänud Gelvonai, samal aastal valmis uus kirikuhoone. Tsaariajal oli alevi venekeelne nimekuju Гельваны, ent kasutusel oli ka omanike nimest tulenev nimekuju Жабовъ.

XX sajandi alguses oli alevi kohta kasutusel nimekuju **Gelvonys**. Aastal 1918 hõivasid taganevate Saksa vägede kannul alevi Punaarmee sõdurid, aastal 1919 vallutasid selle aga Poola väed. Aastani 1920 toimusid Gelvonai all lahingud Leedu sõjaväe ja Lucjan Żeligowski üksuste vahel.

Teise maailmasõja järel tegutsesid alevi ümbruses Leedu metsavennad. Nõukogude perioodil oli Gelvonai kohaliku kolhoosi keskasulaks.

* Gelvonai kirik ja Platerite kabelGelvonai kirik ja Platerite kabel
* Gelvonai kalmistuGelvonai kalmistu
* Platerite kabelPlaterite kabel
* Platerite ja Żabówite suguvõsa hauakabel-mausoleumPlaterite ja Żabówite suguvõsa hauakabel-mausoleum
* Gelvonai mõisa kuurGelvonai mõisa kuur
* Gelvonai kirikGelvonai kirik
* Gelvonai kellatornGelvonai kellatorn
* KoolimajaKoolimaja

Viited
------

1. ↑  2011 m. surašymas. Lietuvos statistikos departamentas, vaadatud 26.01.2019.
2. ↑   Гельваны. Энциклопедический словарь Брокгауза и Ефрона, Kd. 8 (15) : Гальберг — Германий. С.-Петербургъ, 1892. 282 lk.
3. ↑  Гельваны. Географическо-статистический словарь Российской империи, T. 1 (Аа — Гямъ-маликъ). СПб, 1862, 623 lk.
4. ↑  Gelvonai (also Gelvonys) 1921-1922, lithuanianphilately.com
5. ↑  Vincas Brazauskas ir kiti. Gelvonai. Visuotinė lietuvių enciklopedija, Kd. VI (Fau-Goris). – Vilnius: Mokslo ir enciklopedijų leidybos institutas, 2004. 518 lk.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Gelvonai** |

* Alev portaalis vietoves.Lt
Inskriptsioon akadeemia peahoone seinal
**Lissaboni Teaduste Akadeemia** (portugali keeles: *Academia das Ciências de Lisboa*) on Portugali teaduste akadeemia.

Teaduste akadeemia kui riiklik institutsioon loodi aastal 1779 Lissabonis algse nimega **Lissaboni Kuninglik Teaduste Akadeemia**. 

Akadeemia eesmärgiks on soodustada teaduslikke uuringuid, edendada akadeemilist arengut, julgustada portugali keele- ja kirjandusalaseid uuringuid ning arendada Portugali ajaloo ja rahvusvaheliste suhete uurimist.

Akadeemia teeb tihedat koostööd akadeemiatega, mille ametlik töökeel on portugali keel.

Lissaboni TA on Euroopa akadeemiate ühendus ALLEA liige.

Struktuur
---------

Akadeemia liikmeskond on jaotatud kahte klassi: Loodus- ja täppisteaduste klass ning humanitaar- ja sotsiaalteaduste klass. Klassid jagunevad omakorda sektsioonideks. 

* Loodus- ja täppisteaduste klass (portugali keeles *Classe de Ciências*, 'teaduste klass') jaguneb seitsmesse sektsiooni: füüsika; matemaatika; keemia; geo- ja kosmoseteadused; bioteadused; arstiteadus; inseneriteadused ja muud rakendusteadused.

* Humanitaar- ja sotsiaalteaduste klass (portugali keeles *Classe de Letras*, 'kirjandusklass') jaguneb samuti seitsmesse sektsiooni: kirjandus ja kirjandusteadus; filoloogia ja keeleteadus; filosoofia, psühholoogia ja kasvatusteadused; ajalooteadus ja geograafia; õigusteadus ja politoloogia; majandusteadus; sotsioloogia ning muud humanitaar- ja sotsiaalteadused.

Liikmeskond
-----------

Liikmestaatused on järgmised: täisliige (*Académicos Efectivos*); rahvuslik korrespondentliige (*Académicos Correspondentes Nacionais*); brasiilia korrespondentliige (*Académicos Correspondentes Brasileiros*); välisliige (*Académicos Correspondentes Estrangeiros*); auliige (*Académicos Honorários*) ja emeriitliige (*Académicos Eméritos*).

Akadeemias on liikmeid kokku (2013. a seisuga) 295 inimest, sealhulgas 70 täisliiget, 120 rahvuslikku korrespondentliiget, 26 brasiilia korrespondentliiget, 72 välisliiget 5 auliiget ja 2 emeriitliiget.

Eesti teadlastest on akadeemiasse kuulunud arstiteadlane Ludvig Puusepp (valitud 1929, surnud 1942); praegu kuulub liikmeskonda mehaanikateadlane Jüri Engelbrecht (valitud 2010).

Välislingid
-----------

* Academia das Ciências de Lisboa Lissaboni TA koduleht (portugali)
**Geita piirkond** on üks kolmekümnest 1. järgu haldusüksusest (piirkonnast) Tansaanias. Piirkond moodustati 2012. aasta märtsis Shinyanga, Mwanza ja Kagera piirkonna osadest.

Geita piirkonnakeskus on Geita.

Piirkond jaguneb viieks ringkonnaks: Geita, Bukombe, Chato, Mbogwe ja Nyang'hwale.

Geita piirkonna pindala on 20 054 km². 2012. aasta rahvaloenduse ajal elas piirkonnas 1 739 530 inimest.

Viited
------

1. ↑  Sub-Divisional Population Projection for Year 2016 and 2017 Based on 2012 Population and Housing Census. National Bureau of Statistics, vaadatud 16.08.2019

Tansaania piirkonnad

Arusha **·** Dar es Salaam **·** Dodoma **·** Geita **·** Iringa **·** Kagera **·** Katavi **·** Kigoma **·** Kilimanjaro **·** Lindi **·** Lõuna-Pemba **·** Lõuna-Sansibar **·** Lääne-Sansibar **·** Manyara **·** Mara **·** Mbeya **·** Morogoro **·** Mtwara **·** Mwanza **·** Njombe **·** Pwani **·** Põhja-Pemba **·** Põhja-Sansibar **·** Rukwa **·** Ruvuma **·** Shinyanga **·** Simiyu **·** Singida **·** Songwe **·** Tabora **·** Tanga
|  |  |
| --- | --- |
|  |  *See artikkel räägib 2007. aastal sõlmitud Euroopa Liidu reformilepingust; 1668. aastal Hispaania ja Portugali vahel sõlmitud lepingu kohta vaata artiklist Lissaboni leping (1668)* |

---

**Lissaboni leping** ehk **reformileping** on leping, mis kirjutati alla 2007. aasta 13. detsembril Lissabonis Euroopa Liidu tippkohtumisel. Leping muutis Euroopa Liidu lepingut ning Euroopa Ühenduse asutamislepingut "eesmärgiga suurendada laienenud liidu tõhusust ja demokraatlikku legitiimsust ning liidu välistegevuse sidusust" ning jõustus 1. detsembril 2009, kui selle olid ratifitseerinud kõik Euroopa Liidu liikmesriigid.

Kõigis Euroopa Liidu liikmesriikides peale Iirimaa tegid ratifitseerimisotsuse parlamendid. Iirimaal tuleb põhiseadusega potentsiaalselt konfliktsed välislepingute ratifitseerimiseks luba saada rahvahääletuselt. 2008. aasta 12. juunil toimunud referendumil hääletas 53,4% Iirimaa valijatest leppe vastu. Teist korda toimus referendum 2. oktoobril 2009 ja siis kiideti lepe 67% häältega heaks.

10. oktoobril 2009 kirjutas lepingule alla Poola president Lech Kaczyński. Viimasena ratifitseeris lepingu Tšehhi Vabariik, mille president Václav Klaus soovis lepingut enne allakirjutamist täiendada lisaklausliga sudeedisakslaste varaliste nõuete osas. 3. novembril kirjutas ta lepingule alla.

Lissaboni lepinguga loodi Euroopa Ülemkogu alalise eesistuja (keda on nimetatud ka Euroopa Liidu presidendiks) ja Euroopa Liidu välisasjade ja julgeolekupoliitika kõrge esindaja (keda on nimetatud ka Euroopa Liidu välisministriks) ametikohad.

Samal ajal jõustus Euroopa Liidu põhiõiguste harta.

Välislingid
-----------

* Lissaboni lepingust Euroopa Liidu kodulehel
* Lissaboni lepingu koduleht
**Roosna-Alliku mõisa kalmistu** on kalmistu Järva-Jaani kihelkonnas, tänapäevase haldusjaotuse järgi Allikjärve külas Paide linnas. Kalmistu jääb Roosna-Alliku mõisa südamest linnulennult umbes 0,6 km kaugusele läände.

Kalmistu rajasid mõisa tollased omanikud Stackelbergid umbes 19. sajandi I poolel. Kalmistul on praegu teadaolevalt 5 hauatähist. 

Kalmistul oleval paekivist kabelil on ümar põhiplaan. Kabeli siseruumi katab paekivist pseudokuppel, seda omakorda katab madalakaldeline plekk-katus. Kabeli telje kahel välisküljel on sümmeetrilise fassaadilahendusega kolmnurkviiluga risaliidid. Kabel restaureeriti 2013-2014. aastal.

Kirjandus
---------

* Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002
* Marika Rajamäe. "Veel üks mälestis jääb üle aegade". Järva Teataja, 14. august 2014. Lk 4

Välislingid
-----------

* Roosna-Alliku mõisa kalmistu kultuurimälestiste riiklikus registris Muuda Vikiandmetes
* Roosna-Alliku mõis Eesti mõisaportaalis
**Kairit Tuhkanen** (esinejanimega **Niki**, sündinud 15. mail 1980 Sindis) on eesti poplaulja ja telesaatejuht. 

2006. aasta kevadel valiti ta Kanal 2 uudistesaate "Reporter" ilmateadustajaks ja horoskoobilugejaks.

Ta ei ole kunagi laulmist õppinud. Niki nime all on Kairit musitseerinud alates 2004. aasta sügisest, debüütalbum "Teistmoodi" nägi ilmavalgust 2005. aasta novembris.

Niki esineb koos tantsutüdrukute Kriste ja Larissaga. Ta oskab vene ja inglise keelt.

2007. aasta suvel ilmus Niki lugu "Sa oled see kes jääb", millest sai üks aasta suuremaid kodumaiseid hitte Eestis. Innustatuna edust andis ta sama aasta 1. novembril välja oma teise kauamängiva "Äike päike". 2008. aasta veebruaris sündis uus lugu "Siis kui saabub päev" koostöös ansambel Crampiga.

27. märtsil 2008 sai Niki Kuldse Plaadi 2008. aasta naisartisti ja aasta albumi ("Äike päike") kategoorias.

Augustis 2008 oli ta ajakirja Playboy Eesti väljaande kaanestaar.

2008. aasta suvel juhtis ta Kanal 2 saadet "Eesti kummitused".

Mängis teleseriaalis ''Kelgukoerad'' Anna Posti.

Diskograafia
------------

### Albumid

* "Teistmoodi" (2005)
* "Äike päike" (2007)
* "Blondist brünetiks" (2008)
* "Kaanetüdruk" (2009)
* "Kapriis" (2010)

### Muusikavideod

* "Sa oled see, kes jääb"
* "Äike, päike"
* "See suveöö"
* "Arno poeg"

Välislingid
-----------

* Nikist musicfactory.ee lehel (arhiiviversioon 24. aprillist 2010)
* Kairit Tuhkaneni intervjuu ja fotoseeria Playboy Eesti väljaandes
* Kairit andis videointervjuu: Kui mulle pakutakse, siis ma alati proovin! – Reporter.ee, 10. august 2009
‹ Kaart ajutiselt peidetud (?) ›
**Roosi tänav** on tänav Rakvere linna keskosas, mille kaugus on lõuna pool asuvast Keskväljakust linnulennul mõõdetuna 650 m. 

Tänav on pikkusega 279 meetrit ja keskmise laiusega 17 meetrit. Roosi tänav paikneb Lilleküla linnaosas. Saades alguse Tööstuse tänava ristmikult, ristub ida suunas kulgevalt Lille tänavaga ning lõpeb Võidu tänava ristmikul.

Roosi tänav kujunes välja aastatel 20. sajandi esimeses pooles, kui 1930. aastal valmis praegu Tööstuse ja Roosi tänavate ristmikul paiknev omaaegne Rakvere Linna 1. Algkooli koolimaja, nüüdne Rakvere Eragümnaasiumi hoone. Roosi tänav 12 paiknes kauaaegse Rakvere Teatri näitleja Eldor Valteri sünnikodu. Elamu hävis 19. septembril 1944. aastal Punaarmee pommirünnakute tagajärjel, nagu ka suur osa piirkonna puithoonetest. 

Tänava ääres asuvad ühepereelamud koos abihoonetega ning üks korterelamu, need on ehitatud 20. sajandi teisel poolel.

Viited
------

1. ↑  Kohalike teede nimekiri (vaadatud 10.01.2021)
2. ↑  Rakvere linnaosad
3. ↑  Geoportaal (vaadatud 10.01.2021)
4. ↑   Rakvere interaktiivne kaart
5. ↑  Odette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.lk 153
**Doren** on vald Austria Vorarlbergi liidumaal Bregenzi ringkonnas.

Geograafia
----------

Doreni vald asub Bregenzerwaldist loodes. Doreni vallast asub umbes kaks kolmandikku Sulzbergstocki lõunaküljel, mis kuulub Molasse valglasse, ja üks kolmandik Sulzbergstocki põhjaküljel.

Kogukonna piiri moodustavad kolm jõge: Weißach, Bregenzer Ach ja Rotach. Doren külgneb viie muu Vorarlbergi vallaga Bregenzi ringkonnas (päripäeva, alustades põhjast): Sulzberg, Krumbach, Langenegg, Alberschwende ja Langen bei Bregenz.

Doren on Saksamaa-Austria kogukonnaprojekti *Naturpark Nagelfluhkette* liige. Maastikku iseloomustavad metsad, loodusmälestised, arvukad veed, rabad ja biotoobid.

Kultuur
-------

Brendeni kabel (Doren)
1823. aastal ehitati vastavalt Bregenzi ringkonnakantselei plaanidele kirik. Eeldatavasti eelkäijat ei olnud. Pühitsus toimus 1826. aastal ja 1853. aastal ülendati see kihelkonnakirikuks.

Viited
------

1. ↑  Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.

Bregenzi ringkonna vallad

* Alberschwende
* Andelsbuch
* Au
* Bezau
* Bildstein
* Bizau
* Bregenz
* Buch
* Damüls
* Doren
* Egg
* Eichenberg
* Fußach
* Gaißau
* Hard
* Hittisau
* Höchst
* Hohenweiler
* Hörbranz
* Kennelbach
* Krumbach
* Langen bei Bregenz
* Langenegg
* Lauterach
* Lingenau
* Lochau
* Mellau
* Mittelberg
* Möggers
* Reuthe
* Riefensberg
* Schnepfau
* Schoppernau
* Schröcken
* Schwarzach
* Schwarzenberg
* Sibratsgfäll
* Sulzberg
* Warth
* Wolfurt
**Avaliku võtmega krüptograafia** on krüpteerimise meetod, milles kasutatakse avaliku ja salajase võtme(en) paari. Sõnumi saatja šifreerib sõnumi kasutades vastuvõtja avalikku võtit, vastuvõtja dešifreerib sõnumi enda salajase võtmega. Salajane ehk isiklik võti on alati ainult sõnumi vastuvõtja valduses, seevastu avalik võti on mõeldud avalikuks levitamiseks. Šifreerimist ühe võtmega ja dešifreerimist teisega nimetatakse asümmeetriliseks krüpteerimiseks.

Tänapäeval kasutatakse avaliku võtmega krüptograafilisi süsteeme laialdaselt võrguprotokollides, näiteks TLS-is, selle eelkäijas SSL-is (mis on HTTPS-i aluseks) ja SSH-s. Samuti kasutatakse seda PGP, S/MIME ja digitaalallkirja puhul.

Allkirjastamine
---------------

Avaliku võtme krüptograafia võimaldab ka sõnumite allkirjastamist. Selleks šifreerib saatja sõnumi enda salajase võtmega. Kuna sõnumit saab šifreerida ainult salajase võtme valdaja, saab vastuvõtja veenduda sõnumi autentsuses, kui dešifreerib sõnumi kasutades saatja avalikku võtit.

Pikkade sõnumite šifreerimine on väga arvutusmahukas, seepärast kasutatakse allkirjastamisel praktikas sõnumi enda asemel sõnumist arvutatud räsi. Seejuures tuleb kasutada räsifunktsiooni, mille korral on väga raske leida teist sõnumit sama räsiga. Vastasel juhul saab mõnede sõnumite jaoks allkirja võltsida. Sobiv räsifunktsioon on näiteks SHA-2.

Ajalugu
-------

Asümmeetrilistele šifritele panid aluse Whitfield Diffie ja Martin Hellmani 1976. aastal avaldatud töös "*Uued suunad kaasaegses krüptograafias*" (ingl. "*New Directions in Cryptography*"). Mõjutatuna Ralph Merkle’i tööst avaliku võtme levitamisest, pakkusid nad välja salajase võtme edastamise meetodi üle ebaturvalise ühenduse. See võtmete vahetuse meetod sai tuntuks Diffie-Hellmani võtmevahetuse nime all ja oli esimene praktiline avalikustatud meetod salajaste võtmete vahetamiseks usaldusväärsete kasutajate vahel. 2002. aastal esitas Hellman ettepaneku nimetada antud algoritmi „Diffie-Hellman-Merkle" algoritmiks, tunnustades ka Merkle panust avaliku võtme krüptograafia leiutamisel. Sama skeemi töötas välja Malcolm Williamson 1970ndatel, kuid seda hoiti salastatuna kuni 1997. aastani. Merkle’i avaliku võtme levitamise meetod leiutati 1974 ja avaldati 1978. Seda nimetatakse ka Merkle’i mõistatuseks.

1977. aastal töötasid kolm teadlast Ronald Linn Rivest, Adi Shamir ja Leonard Adleman välja šifreerimisalgoritmi, mis põhines arvu teguriteks lahutamise probleemil. Süsteem sai nime nende nimede esitähtede järgi (RSA – Rivest, Shamir, Adleman). Sama süsteemi leiutas Clifford Cocks 1973. aastal töötades Valitsusside Peakorteris GCHQ. Tööd hoiti keskuse ametisiseste dokumentide seas, seepärast ei olnud selle olemasolust teada enne 1977. aastat. RSA on esimene algoritm, mis kõlbas šifreerimiseks ja digitaalallkirjaks.

Vaata ka
--------

* RSA (algoritm)
* Krüptograafia
* Avaliku võtme taristu
* Digitaalallkiri

Viited
------

1. ↑  "avaliku võtmega krüptograafia". *akit.cyber.ee*. Vaadatud 30.12.2021. `{{cite web}}`: parameeter `|work=` ja `|website=` on topelt (juhend)
2. ↑  ID.ee – Dokumentide krüpteerimine
**Kairi Kasearu** (sündinud 29. veebruaril 1980) on eesti sotsioloog. 

Tema peamised uurimisteemad jagunevad perekonnasotsioloogia, militaarsotsioloogia ja sotsiaalse ebavõrdsuse valdkondade vahel. Ta on avaldanud töid perekonna muutuste, perestruktuuri, põlvkondadevaheliste suhete, NEET-noorte, militaarperede, ajateenistuse mõjude ning reservväelaste kaitsetahte teemadel.

Haridustee
----------

Kasearu lõpetas Räpina Ühisgümnaasiumi. 2002. aastal lõpetas ta Tartu Ülikooli sotsioloogia erialal (bakalaureuseõppes), 2004. aastal sai sealsamas magistrikraadi ning 2010. aastal kaitses doktoriväitekirja teemal "Structural Changes or Individual Preferences? A Study of Unmarried Cohabitation in Estonia" ("Strukturaalsed muutused või individuaalsed eelistused? Vaba kooselu Eestis", juhendaja Dagmar Kutsar).

Töökäik
-------

Kairi Kasearu oli aastatel 2005–2011 Tartu Ülikooli sotsioloogia ja sotsiaalpoliitika instituudi assistent. 2007. aastal oli ta külalisteadur Konstanzi Ülikoolis Saksamaal. 2011–2013 töötas ta Tartu Ülikoolis lektorina ning 2011–2013 sotsioloogia ja sotsiaalpoliitika instituudi juhatajana. 

Aastatel 2014–2015 oli ta ühiskonnateaduste instituudi sotsioloogia teadur ning alates 2015. aastast üldsotsioloogia dotsent.

### Teadusorganisatsiooniline tegevus

Kairi Kasearu on alates 2004. aastast Põhjamaade perekonnauurijate võrgustiku liige, 2005. aastast ESA (European Sociological Association) liige ning 2011. aastast kuulub Eesti Sotsioloogide Liitu. 2009. aastast osaleb ta uurimisprojekti "Value of Children and Intergenerational Relations" võrgustikus.

Tunnustus
---------

* 2004 – Haridus- ja Teadusministeeriumi üliõpilaste teadustööde riiklik konkursi diplom
* 2006 – Eesti Käitumis- ja Tervisteteaduste Tippkeskuse konverentsi parim stendiettekanne
* 2014 – Sotsiaalministeeriumi auhinna pälvinud doktoritöö juhendaja (Jing Wu "European older adults' well-being and suicide in the societal and family context")
* 2014 – Sotsiaalministeeriumi preemia pälvinud bakalaureusetöö juhendaja (Liina Eamets "Naiste eelistatud töökoormuse ja seda mõjutavate tegurite analüüs")
* 2018 – Sotsiaalministeeriumi eripreemia pälvinud doktoritöö juhendaja (Kadri Rootalu "Abielulahutuste põhjusi ja tagajärgi Eestis põlvkonna ajaperspektiivis")
* 2019 – Sotsiaalministeeriumi eripreemia pälvinud magistritöö juhendaja (Heidi Paabort "Neet-noorte toetamise koostöömudeli edasiarendamine Euroopa Komisjoni noortegarantii Eesti tegevuskava elluviimise näitel")

Viited
------

1. 1 2 3 4 5  "Eesti Teadusinfosüsteem. Kairi Kasearu".

Välislingid
-----------

* Kairi Kasearu Eesti Teadusinfosüsteemis
* Kairi Kasearu Google Scholaris
* Kairi Kasearu ResearchGate'is
* Eesti naised naljalt abieluettepanekut ei tee. Nils Niitra intervjuu Kairi Kasearuga. Postimees, 26. oktoober 2010
| Medalikohad |
| --- |
| Kreeka esindaja |
| Euroopa meistrivõistlused |
| Kolmas koht | 1998 | kergekaal |

**Tígkran Ouzlián** (Τίγκραν Ούζλιαν, armeenia keeles Տիգրան Ուզլյան *Tigran Uvzljan*; sündinud 11. veebruaril 1968 Gulripši rajoonis Abhaasi ANSV-s Gruusia NSV-s) on Gruusia NSV ja Kreeka endine poksija, päritolult Abhaasia armeenlane.

Ouzlián võitis 1989. aastal Gruusia NSV esindajana Nõukogude Liidu karika.

Ta läks 1993. aastal Kreekasse ja hakkas esindama seda riiki.

Ta osales sulgkaalus (kuni 57 kg) 1996. aasta Barcelona olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja ning kergekaalus (kuni 60 kg) 2000. aasta Barcelona olümpiamängude poksivõistlustel, kuid kaotas veerandfinaalis hilisemale kuldmedali- ja olümpiavõitjale Mario Kindelánile (Kuuba) ja jäi edasisest medaliheitlusest välja.

Ta sai kergekaalus (kuni 60 kg) pronksmedali 32. Euroopa meistrivõistlustel (Minsk, 1998), kaotades poolfinaalis hilisemale kuldmedalivõitjale ja Euroopa meistrile Kay Hustele (Saksamaa) ja jäädes edasisest medaliheitlusest välja.

Poksitreeneri ja -tegelasena
----------------------------

Ta töötas pärast sportlaskarjääri lõppu poksitreenerina, aastatel 2003–2005 oli Kreeka noortekoondise peatreener.

2014. aastal asutas ta Ateenas elukutselisi poksijaid ettevalmistava klubi "Champ House – Tigran Boxing School".

Tunnustus
---------

* 1987 NSV Liidu meistersportlane

Viited
------

1. ↑  26. suveolümpiamängude poksivõistlus. Ateena 1996. Tulemused inglise keeles
2. ↑  27. suveolümpiamängude poksivõistlus. Sydney 2000. Tulemused inglise keeles
3. ↑  32. Euroopa meistrivõistlused poksis. Minsk 1998. Tulemused inglise keeles

Välislingid
-----------

* Tígkran Ouzlián veebisaidil Olympedia Muuda Vikiandmetes
Puskaritegu Karksi kihelkonna metsas (u 1943)
Puskariajamine Alam-Lindas 1920. aastatel
**Puskar** on kodusel viisil pärmilisel alkoholi käärimisel tekkiva liitse vedeliku destilleerimisel saadav kange alkohoolne jook, mis sisaldab puskariõlisid.

Puskar on seaduse järgi illegaalne jook[*viide?*]. Folklooris on kasutusel mitmeid sünonüüme: salaviin, samagonn (самагон), metsakohin jne. Setud nimetavad oma valdavalt kodustes tingimustes põletatud viina handsaks. 

Õukaks nimetatud joovet tekitav jook ei kuulu puskarite alla ja sisaldab eetrit.

Probleemiks on destilleerimise kvaliteedi ehk puskariõlide mahu ja sisu mürgisuse kontroll ehk puskari suuremates kogustes tarvitamise järel tekkiva pohmeluse vaevade ära hoidmine.

Tundmatu alkohoolse vedeliku tarvitamisel on metanoolimürgituse oht, kuna puhast metanooli on etanoolist lõhna, maitse ja muude tunnuste järgi väga raske eristada,

Eestis on puskari käitlemine keelatud, samuti on keelatud puskariaparaadi omamine.

Lätis ja Leedus on kodusel viisil kange alkoholi valmistamine keelatud. 

Venemaal on 2002. aastast lubatud puskariajamine isiklikuks tarbeks ning puskariaparaadid on jaemüügis.

Vaata ka
--------

* Handsa

Viited
------

1. 1 2  Alkoholiseadus, § 7, vaadatud 5. aprill 2021
2. ↑
3. ↑
4. ↑
Ketevan Arakhamia-Grant (2008)
 Ketevan Arakhamia-Grant (2012)
**Ketevan Arakhamia-Grant** (gruusia keeles ქეთევან არახამია *Khethevan Arahhamia*; sündinud 19. juulil 1968 Otšamtšires) on gruusia päritolu Šotimaa maletaja, rahvusvaheline suurmeister (2009).

Ta tuli 1985. aastal Dobrnas naisjuunioride maailmameistriks. NSV Liidu naiste meistrivõistlustel saavutas ta 1984. aastal 3.–5. 1986. aastal 2.–3. 1987. aastal 3. koha ja 1990. aastal esikoha. 1991. aastal hakkas ta mängima Gruusia värvides.

1996. aastal abiellus ta Jonathan Grantiga ja asus elama Edinburghi. Rahvusvahelistel malevõistlustel jätkas ta esindamast Gruusiat. Alles 2008. aastast esindab ta rahvusvahelistel malevõistlustel Šotimaad. 

Arakhamia-Grant on kolmekordne Gruusia (1983, 1984, 1990) ja neljakordne Briti naiste malemeister (2003, 2004, 2006, 2007). Võisteldes koos meestega tuli ta kolmel korral Šotimaa malemeistriks (2003, 2011, 2016). 

Ta võitis 2001. aastal Varssavis Euroopa naiste meistrivõistlustel pronksmedali.

Arakhamia-Grant mängis naiste maailmameistrivõistlustel. Tsoonidevahelisel turniiril Tuzlas (1987) sai ta teise koha ja pääses 1988. aastal Tskaltubos peetud MM-i pretendentide turniirile, kus jäi 8 osavõitja seas viimaseks. Tsoonidevahelistel turniiridel 1990. aastal Azovis jagas ta 5.–8. kohta, 1991. aastal Suboticas 5.–7. kohta; 1993. aastal Jakartas ja 1995. aastal Chişinăus võitis esikoha. Ta mängis pretendentide turniiridel 1994. aastal Tilburgis (9 osavõtja seas 9. koht) ja 1997. aastal Groningenis (jagas 10 osavõtja seas 5.–7. kohta).

2000. aastal nokautsüsteemis mängitud MM-i turniiril New Delhis (64 osavõtjat) Arakhamia-Grant 16 parema hulka ei pääsenud. 2001. aastal MM-i turniiril Moskvas kaotas ta avaringis Dagnė Čiukšytėle. 2006. aastal MM-i turniiril Jekaterinburgis kaotas ta teises ringis Maia Tšiburdanidzele ja kaheksandikfinaali ei pääsenud. 2008. aastal ta avaringist edasi ei pääsenud. 2015. aastal MM-i turniiril Sotšis võitis ta avaringis Hoang Thanh Trangi, kuid kaotas teises ringis Pia Cramlingile. 2018. aastal MM-i turniiril Hantõ-Mansiiskis kaotas ta avaringis Nino Batsiašvilile.

Arakhamia-Grant võitis naiste maleolümpiatel neli võistkondlikku medalit: hõbemedali NSV Liidu naiskonna koosseisus (1990) ning kaks kuldmedalit (1994, 1996) ja pronksmedali (1998) Gruusia naiskonna koosseisus. Ta esines Šotimaa naiskonna koosseisus kolmel naiste maleolümpial (2014–2018; mängis esimesel laual).

Ta sai FIDE-lt 1986. aastal naiste rahvusvahelise meistri, 1987. aastal naiste suurmeistri, 1993. aastal rahvusvahelise meistri ja 2009. aastal rahvusvahelise suurmeistri nimetuse.

Välislingid
-----------

* Ketevan Arakhamia-Grant – pildid, videod ja helifailid Wikimedia Commonsis
* Ketevan Arakhamia-Grant FIDE andmebaasis
|  |  |
| --- | --- |
|  |  *See artikkel räägib üldmõistest; väljaande kohta vaata artiklit Avalik Arvamus; filmi kohta vaata artiklit Avalik arvamus.* |

---

**Avalik arvamus** ehk **ühiskondlik arvamus** on massiteadvuse avaldumisvorm, mille moodustab viis, kuidas ligikaudu ühetaolistes oludes elavad inimesed tegelikkusesse suhtuvad ning mis hõlmab inimeste arvamuste ja hoiakute kogumit.

Ühiskonna võim indiviidi üle avaldub seadusandluse ja avaliku arvamusena. Seadusandlus on mõjutatud avalikust arvamusest ning seaduste olemasolu või puudumine mõjutab omakorda avalikku arvamust. Seadusandlus mõjutab indiviidi võimaliku karistuse abil, avalik arvamus aga indiviidi heakskiidu või hukkamõistu abil.

Seadusandlus kehtestatakse, avalikku arvamust ei saa kehtestada. Avalik arvamus on mõjutatav ühiskonna poolt aktsepteeritud arvamusliidrite seisukohtade, ühiskonnas levitatava reklaami ja propaganda poolt. Tänapäeval on avaliku arvamuse üheks suuremaks mõjutamise kanaliks ajakirjandus.

Viited
------

1. ↑  TEA entsüklopeedia 3. köide, 2009.
2. ↑  U. Mereste, 2003. Majandusleksikon. Eesti Entsüklopeediakirjastus. Köide I (A–M).

|  |  |
| --- | --- |
|  | Tsitaadid Vikitsitaatides: **Avalik arvamus** |
Arvuti CD-draiv ehk CD-kettaseade
HDD-draiv (kõvaketas) avatuna
**Draiv** (ingl *drive*) on informaatikas riistvarakomponent, milles andmed kirjutatakse andmekandjale ja loetakse neid sealt. Draiv on tuntud ka kui **kettaseade**. Kettaseadme põhiosad on ketta ajur (ketast pöörlema panev ajam), lugemis-kirjutuspea (või ainult lugemispea) ja selle positsioneerimise (etteantud kohta paigutamise) mehhanism. 

Andmete jäädvustamise põhimõtte järgi on andmekandjad olnud optilised (CD-plaat, DVD-plaat, Blu-ray-ketas), magnetoptiline (magnetoptiline ketas) ja magnetiline (diskett). 

Magnetiliselt säilitatakse andmeid ka kõvakettal ehk HDD-draivil, kuid erinevalt eelmistest moodustab selles draivis andmeid kandev ketas koos magnetpea ja ajuriga tervikliku seadme. Niisugust pöörleva andmekandjaga kõvaketast asendab arvutis järjest ulatuslikumalt elektrooniline, välkmälul põhinev SSD-ketas ehk SSD-draiv. Sellel puudub ajur ja lugemis-kirjutuspead asendab juhitav kontroller.

Vaata ka
--------

* Seadmedraiver

Viited
------

1. ↑  Eesti entsüklopeedia, 13. köide, 1999.
2. ↑  Võõrsõnade leksikon
**Eberhard von Monheim** (umbes 1275 – pärast 1346) oli Liivimaa ordumeister 1328–1340.

Enne ordumeistriks pühitsemist oli ta 1313–1314 Ventspilsi (Vindavi, Windau) komtuur ja 1314–1328 Kuldīga (Goldingeni) komtuurkonna komtuur. 25. mail 1328 valiti ta ordumeistriks.

Varsti pärast Monheimi saamist ordumeistriks hakkas Riia linn mässama ordumeistri vastu ning 23. juunil 1328 põletasid riialased Daugavgrīva (Dünamünde) aleviku. Riialased pöördusid abi saamiseks leedulaste poole, kes 1329. aasta septembris korraldasid sõjakäigu, mis ulatus Paistuni. Pärast leedukate tagasipöördumist asus Monheim septembris piirama Riia linna. Pärast pikka piiramist alistus Riia linn 17. märtsil 1330 ordumeistrile. Alistumise märgiks pidi linn ühest kohast müüri maha kiskuma. Seejärel lasi ordumeister Riia kõrvale ehitada Riia ordulinnuse.

1331. aastal rüüstas Eberhard von Monheim Aukštaitiat ning suurt osa Žemaitiast. Ta kordas rüüsteretke 1335. aastal. Samal aastal rüüstas ta Polotski vürstiriiki.

Aastal 1339 kindlustas ta Tērvete ordulinnust ning rüüstas uuesti Žemaitiat.

1340. aastal ebaõnnestus pakase tõttu tema järjekordne Leedu-sõjakäik ning 24. juunil 1340 loobus ta ordumeistri ametist. Seejärel lahkus ta Liivimaalt ja läks Kölni Püha Katariina komtuuriks.

Vaata ka
--------

* Liivi ordu maameistrite loend

Kirjandus
---------

* *Ritterbrüder im livländischen Zweig des Deutschen Ordens*. Köln: Böhlau, 1993, nr 594 (lk 451–452).
* Bergmann, Gustav (1776). *Geschichte von Livland, nach bossuetischer Art entworfen*. Leipzig: Im Schwickertschen Verlage. Lk-d lk. 19-20.

Välislingid
-----------

* Russow, Balthasar: Nye Lyfflendische Chronice, Rostock 1578

|  |  |  |
| --- | --- | --- |
| Eelnev**Reimar Hahn** | **Kuldīga komtuur**1327–1328 | Järgnev**Hermann Gutacker** |
| Eelnev**Reimar Hahn** | **Liivi ordumeister**1328–1340 | Järgnev**Burchard von Dreileben** |
**"Puskariajajad"** on 1961. aastal valminud Nõukogude Liidu lühikomöödiafilm. Stsenaariumi on kirjutanud ning filmi lavastanud Leonid Gaidai. Film kuulus ühena neljast 1961. aasta filmialmanahhi "Komöödiafilmide kogumik". 

See oli teine film, milles olid tegelasteks sulid Truss, Balbess ja Bõvalõi. Seda kolmikut kehastades said näitlejad Georgi Vitsin, Juri Nikulin ja Jevgeni Morgunov üleliidulise populaarsuse. Enne võtete algust oli kahevahel Morgunov, kes tahtis nüüd juba suuremat filmi ja tõsisemat rolli. Kuid ta räägiti ära ja uus film võis rahva rõõmuks jõuda ekraanidele. Laul puskariajajatest ("Самогонщики") on aga sellest filmist peale vene *evergreen*.

Sisu
----

Film kujutab kolme sõbra – Trussi, Balbessi ja Bõvalõi – askeldusi metsamajakeses. Põhiline tegevus on puskari ajamine müügiks. Ettevõtmine kulgeb edukalt. Pärast töötegemist tuleb tahtmine omavalmistatud toodangut proovida, mida on terve riiulitäis. Siis tahetakse nalja heita oma koerakese Barbossi üle. Talle antakse puskarisse kastetud suhkrutükke. Koer heidab magama. Napsised mehed teevad üksteise kulul nalja, veiderdavad ning käivad maja ümber oletatavat miilitsakontrolli otsimas. Koer on vahepeal üles tõusnud ning ajab maha riiulitäie puskaripudeleid. Seejärel tirib ta puskariaparaadist välja jahutuse spiraaltoru ja jookseb sellega metsa. Kolmik alustab talvises metsas suuskadel tagaajamist. Pärast mõningaid seiklusi jõutakse plankaia juurde. Sellest üle ronides selgub, et aia taga on miilitsajaoskond. Puskariajajad vahistatakse.

Viited
------

1. ↑  Puskariajajad www.youtube.com (vaadatud 31.03.2018)

Välislingid
-----------

* Puskariajajate laul
**Faehlmann** (ka **Fählmann**) on saksapärane perekonnanimi.

Nime päritolu
-------------

Faehlmanni nime seostatakse peamiselt Friedrich Robert Faehlmanniga. Nime võttis kasutusele tema isa Heinrich Johann Faehlmann, kes vabastati pärisorjusest 1798. aastal ja töötas hiljem Ao mõisa valitsejana. Faehlmannide perekonnaloo uurija Leo Tiik on väitnud, et Faehlmanni nimi on arvatavasti tuletatud Undla mõisa alal asunud hajatalu Welma (Väälma) talu nimest. Tiigi sõnul pärines Heinrich Johann Faehlmann sellest talust ja võttis Faehlmanni nime arvatavasti kasutusele juba sel ajal, kui oli veel pärisori. Samas on dokumentidest temaga seoses läbi käinud ka Wahlmanni, Wählmanni ja Fehlmanni nimed. Ka tema lapsed on allikates kohati esinenud Fehlmanni nime all.

Nime kandjaid
-------------

* Friedrich Robert Faehlmann (Fählmann) (1798 Hackeweid (Ao mõis) – 1850 Tartu), Eesti kirjamees ja arst
* Georg Faehlmann (1895 Vladivostok – 1975 Bad Schwartau), Eesti lennundusinsener ja purjetaja
* Andreas Faehlmann (1898 Vladivostok – 1943 Bremen), Eesti lennundusinsener ja purjetaja

Viited
------

1. ↑  Leo Tiik. Friedrich Robert Faehlmanni päritolust. – Keel ja Kirjandus 1972, nr 5, lk 285–289.
Eberechi Eze (2018)
**Eberechi Oluchi Eze** (sündinud 29. juunil 1998 Londonis) on Inglismaa jalgpallur, kes mängib ründava poolkaitsjana Inglismaa Premier League'i klubis Crystal Palace.

Ta kuulus noorena Arsenali, Fulhami, Readingu ja Millwalli akadeemiatesse, kuid tegi profidebüüdi Queens Park Rangersis. 2017. aasta jaanuaris debüteeris ta Queens Park Rangersi meeskonnas Inglismaa karikavõistlustel.

2017. aasta augustis läks ta Queens Park Rangersist laenule Inglismaa tugevuselt neljanda liiga klubisse Wycombe Wanderers. Seal lõi ta 20 liigamänguga viis väravat. Seejärel naasis ta Queens Park Rangersi ning lõi 10. märtsil 2018 mängus Sunderlandi vastu oma esimese värava Inglismaa esiliigas. Hooajal 2019–20 lõi ta Inglismaa esiliigas 14 väravat ning valiti Inglismaa esiliiga hooaja sümboolsesse koosseisu ja Queens Park Rangersi hooaja parimaks mängijaks.

2020. aasta augustis siirdus ta umbes 17 miljoni naelsterlingi eest Crystal Palace'i, kellega sõlmis viieaastase lepingu. Inglismaa kõrgliigas lõi ta esimese värava 7. novembril 2020 mängus Leeds Unitedi vastu.

Viited
------

1. ↑  "Eberechi Eze signs five-year deal with Crystal Palace". Crystal Palace F.C. 28.8.2020. Vaadatud 24.2.2021

Välislingid
-----------

* Profiil Crystal Palace FC kodulehel
"'**Pushing Ice'**" on walesi päritolu Briti kirjaniku Alastair Reynoldsi ulmeromaan (2005), mille tegevus kajastab kosmoselaeva Rockhopper meeskonna tegemisi, uurides Saturni kuu Januse oma orbiidilt lahkumise põhjust.

Sisu
----

Saturni kaaslase Januse ootamatu lahkumise järel oma orbiidilt saadetakse kosmoselaev Rockhopper kuud uurima.

Teel Janusele selgub, et tagasiteeks Maale ei pruugi jätkuda kütust, mis põhjustab lahkheli kahe sõbranna, laeva kapteni Bella Lindi ja tehniku Svetlana Barseghiana vahel. Lahkheli viib võimu ülevõtmiseni Svetlana poolt.

Januse juures selgub, et tegemist on maavälise objektiga, mis on teel Neitsi tähtkujus asuva Spiika tähe suunas. Kaaslasele maandumise järel pannakse endine kapten Bella Lind elama teistest eraldi kuni ennast Fountainheadiks nimetavate tulnukate saabumiseni.

Tulnukate käest selgub, et Janus asub erinevatest kambritest koosnevas megastruktuuris. Janusesse kätketud energiast on huvitatud ka tulnukad Musk Dogs. Eirates Fountainheadi antud hoiatust, sõlmib Svetlana Musk Dogsiga lepingu, mille tulemusena viimased õhivad endise Saturni kaaslase eesmärgiga struktuurist välja pääseda.

Kasutades tekkinud avaust, lahkub osa inimestest Fountainheadilt saadud kosmoselaevaga megastruktuurist.
Drake Batherson 2019. aasta AHL-i tähtede mängul
**Drake Batherson** (sündinud 27. aprillil 1998 Fort Wayne'is, Indiana osariigis) on Ameerika Ühendriikides sündinud Kanada jäähokimängija, kes mängib NHL-i klubis Ottawa Senators ründajana paremäärel.

Aastatel 2015–2018 mängis ta Quebec Major Junior Hockey League'i klubides Cape Breton Screaming Eagles ja Blainville-Boisbriand Armada.

2017. aastal valis Senators ta NHL-i *draft* '​is 121. valikuna. Sama aasta oktoobris sõlmis ta klubiga kolmeaastase lepingu. Hooaja 2018–19 alguses mängis Batherson American Hockey League'i (AHL) klubis Belleville Senators. NHL-is debüteeris ta 15. novembril 2017 mängus Detroit Red Wingsi vastu ja lõi selles mängus Ottawa Senatorsi võiduvärava. NHL-is lõi Batherson hooajal 2018–19 kolm väravat ja üheksa väravasöötu. Samal hooajal tegi ta AHL-is 22+40 ning valiti 2019. aastal AHL-i tähtede mängule. Hooajal 2018–19 valiti ta AHL-i uustulnukate sümboolsesse koosseisu. AHL-i tähtede mängul osales Batherson ka 2020. aastal.

Hooajal 2020–21 kindlustas Batherson koha Senatorsi põhikoosseisus, kui lõi 56 liigamänguga 17 väravat ja andis 17 väravasöötu. 2021. aasta septembris sõlmis ta Senatorsiga uue kuueaastase lepingu. Batherson valiti 2022. aasta NHL-i tähtede mängule, kuid 2022. aasta jaanuaris saadud vigastuse tõttu pidi ta oma koha loovutama meeskonnakaaslasele Brady Tkachukile.

2018. aastal tuli Batherson Kanada kuni 20-aastaste koondisega juunioride maailmameistriks. Ta lõi turniiril seitse väravat.

Viited
------

1. ↑  "Batherson scores in NHL debut for Senators in win against Red Wings". NHL.com. 15.11.2018. Vaadatud 27.1.2022
2. ↑  Drake Batherson. eliteprospects.com. Vaadatud 27.1.2022
3. ↑  "Senators agree to terms with Drake Batherson on a six-year contract". NHL.com. 3.9.2021. Vaadatud 27.1.2022
4. ↑  "Tkachuk to replace Senators teammate Batherson at NHL All-Star Weekend". nhl.com. Vaadatud 27.1.2022

Välislingid
-----------

* Drake Batherson Drake Batherson NHL.com lehel
* Drake Batherson hockeydb.com lehel

| * v
* r
Ottawa Senators |
| --- |
| 
**Väravavahid**: Anton Forsberg **·** Magnus Hellberg **·** Cam Talbot |
| 
**Kaitsjad**: Erik Brännström **·** Thomas Chabot **·** Travis Hamonic **·** Nick Holden **·** Jake Sanderson **·** Nikita Zaitsev **·** Artjom Zub |
| 
**Ründajad**: Drake Batherson **·** Derick Brassard **·** Alex DeBrincat **·** Tyler Ennis **·** Alex Formenton **·** Dylan Gambrell **·** Claude Giroux **·** Mathieu Joseph **·** Parker Kelly **·** Tyler Motte **·** Josh Norris **·** Shane Pinto **·** Tim Stützle **·** Brady Tkachuk **·** Austin Watson |
|  |
| --- |
|  |
|  Kergejõustik |
| Pronks | 2008 |

**Ivan Cichan**, ka **Ivan Tihhon** (vene keeles *Иван Тихон*, valgevene keeles *Іван Ціхан*; sündinud 24. juulil 1976 Slonimis) on Valgevene kergejõustiklane (vasaraheitja). Kolmekordne maailmameister. 

2003. aasta maailma edetabelis Kōji Murofushi järel teisel kohal paiknenud Tihhoni teel maailmameistriks on olnud mitmeid hetki, mil ta on pidanud staadionilt lahkuma, silmad maas. 1997. aasta Ateena MM-il sai ta lõppvõistlusel nulli, 2001. aastal Edmontonis ei suutnud valikvõistluse sõela läbida. Koostöö eksmaailmameister Sergei Litvinoviga õnnestus tipptulemuseks vormida alles Pariisis.

Meeste vasaraheite 2005. aasta MM finaalis domineerisid Valgevene vägilased Ivan Cichan ja Vadim Devjatovski. 

Kuigi hooaja edetabelijuht Cichan oli kolmanda vooru alguseks sattunud üliraskesse olukorda, sest kirjas oli kaks ebaõnnestumist, tuli 2003. aasta maailmameister aga sellest olukorrast auga välja – ta heitis 80.97 ja asus liidriks. Devajatovski vastas aga 82.60-ga ning juhtkoht oli tema käes.

Neljandas voorus püstitas Cichan 83.89-ga uue maailmameistrivõistluste rekordi. Devjatovski suutis viimases voorus veel 82.19, kuid sellest esikoha võitmiseks ei piisanud. Pronksi võitis 2001. aastal Edmontonis maailmameistriks tulnud poolakas Szymon Ziółkowski 79.35-ga.

2008. aasta suveolümpiamängudel Pekingis sai ta kolmanda tulemuse (81,51), kuid andis positiivse dopinguproovi ning jäi pronksmedalist ilma. Sportlane kaebas diskvalifitseerimise ja võistluskeelu otsuse Rahvusvahelisse Spordi Arbitraažikohtusse ning 5. augustil 2010 sai ta olümpiamedali tagasi.

Saavutused
----------

###  Olümpiamängudel

* 2004 Kreeka Ateenas:
	+ Hõbe hõbemedal (**79.81**)
* 2008 Hiina Pekingis:
	+ Pronks pronksmedal **81.51** (17. august)

### Maailmameistrivõistlustel

* Pariis 2003
	+ **maailmameister** (**83.05**)
* Helsingi 2005
	+ ~~maailmameister **(83.89)**~~
* Osaka 2007
	+ **maailmameister** (**83.63**)

### Euroopa meistrivõistlustel

* Amsterdam 2016
	+ hõbemedal 78.84

Isiklikku
---------

Ivan Tihhon on 185 cm pikk ja kaalub 115 kg.

Viited
------

1. ↑  Dopinguga põrunud valgevenelastele tagastati Pekingi olümpiamedalid, Delfi Sport, 05.08.2010

Välislingid
-----------

* Ivan Cichan Rahvusvahelise Kergejõustikuliidu kodulehel Muuda Vikiandmetes

| * v
* r
Meeste vasaraheite maailmameistrid |
| --- |
| 
1983: Sergei Litvinov **·** 1987: Sergei Litvinov **·** 1991: Juri Sedõhh **·** 1993: Andrei Abduvalijev **·** 1995: Andrei Abduvalijev **·**  1997: Heinz Weis **·** 1999: Karsten Kobs **·**  2001: Szymon Ziółkowski **·**  2003: Ivan Cichan **·**  2005: Vadim Devjatovski **·**  2007: Ivan Cichan **·** 2009: Primož Kozmus **·** 2011: Kōji Murofushi **·** 2013: Paweł Fajdek **·** 2015: Paweł Fajdek **·** 2017: Paweł Fajdek **·** 2019: Paweł Fajdek **·** 2022: Paweł Fajdek |
**Tagaküla suurkivi** on gneissgraniidist hiidrahn Lääne-Viru maakonnas Viru-Nigula vallas Letipea külas. 

Kivi pikkus on 10,0 m, laius 6,1 m, kõrgus 4,5 m ja ümbermõõt 28,2 m.

Rahn on lapik, suhteliselt lameda laega praktiliselt tervikuna maapinnal lasuv, alusel ahenev. Põhjaküljel moodustub koopakujuline orv kõrgusega 1,2 m ja sügavusega 2 m. Rahnus on lõhesid. Külgedel on korrosioonilohukesi, mis tekkinud ilmselt merevee ja gneisja tekstuuri ühismõjutusel.

Rahvapärimuse kohaselt olevat kivi peal poolemeetrine viie varbaga jalajälg. Vanakuri tulnud hüpates kolme sammuga Soomest üle lahe Eestisse: esmalt pani jala Suursaarele (sealgi ühel suurel kivil samasugune jälg), sealt teise jalaga Tütarsaarele (sealgi rannakivil jälg) ning alles kolmandal astel jalg kõnealust tabanud Letipea kivi. Teise muistendi järgi visanud kivi Kalevipoeg, kes tahtnud tabada sellega Malla mõisat.

Rahn on alates 1937. aastast üksikobjektina looduskaitse all ning asub Letipea maastikukaitsealal.

Vaata ka
--------

* Eesti hiidrahnude loend

Viited
------

1. ↑  Pirrus, Enn (2009). *Eestimaa suured kivid*. Tallinn: Teaduste Akadeemia kirjastus.
2. 1 2  "Tagaküla suurkivi". *EELIS Infoleht*. Vaadatud 29.12.2022.
3. ↑  "Tagaküla suurkivi". *Keskkonnaportaal*. Vaadatud 29.12.2022.

Välislingid
-----------

* Tagaküla suurkivi ürglooduse objektina Eesti looduse infosüsteemis
* Tagaküla suurkivi keskkonnaportaalis
Koenigsegg CCGT
**Koenigsegg CCGT** on Rootsi autotootja Koenigseggi ehitatud võidusõiduauto. Debüüdi tegi auto 2007 Genfi Motor Show'l. CCGT on loodud võistlemiseks GT võistlussarjas.

Mehaaniliselt sarnaneb CCGT väga tänavasõiduautoga, sest on loodud Koenigsegg CCX-i põhjal. Kõige märgatavam erinevus CCGT ja CCX vahel on mootor. Et mootor vastaks GT1 klassi nõuetele, mis on seatud ACO ja FIA poolt, tuli eemaldada kesktõuke turbolaadurid DOHC V8-mootorilt. Mootori mahtu suurendati 4,7 liitrilt 5,0 liitrile, et osaliselt hüvitada kahe turbolaaduri eemaldamist. Võimsus on õhu poolt piiratud 600 hobujõuga.

Tänu rohkele süsinikkiu kasutusele auto raamil ja kerel kaalub CCGT kõigest 1000 kg, mis lubab Koenigseggi võistlustiimidel lisada kuni 100 kg vabalt valitud varustust, et saavutada 1100-kilone miinimummass, mis on nõutud selle auto võistlusklassis.

Välislingid
-----------

* Koenigseggi ametlik koduleht

|  |  |
| --- | --- |
|  | Pildid, videod ja helifailid Commonsis: **Koenigsegg CCGT** |
**ZANU-PF** (täispikalt *Zimbabwe African National Union – Patriotic Front*; inglise keelest **Zimbabwe Aafrika Rahvusliit – Patriootlik Rinne**) on Zimbabwe poliitiline organisatsioon, võimupartei alates riigi iseseisvumisest aastal 1980. Seda juhtis Robert Mugabe, kes oli algul Zimbabwe Aafrika Rahvusliidu (ZANU) peaminister aastani 1987. Pärast seda ühinesid ZANU ja Zimbabwe Aafrika Rahvaliit (ZAPU) ja moodustasid ZANU–PF-i, mille esimehest Mugabest sai Zimbabwe president. Ta oli president 2017. aastani.

ZANU–PF kaotas parlamendienamuse esimest korda 2008. aasta valimistel ning moodustas vastuolulise koalitsiooni Demokraatliku Muutuse Liikumisega (MDC). Järgmistel valimistel aastal 2013 taastati parlamendis kahekolmandikuline enamus.

19. novembril 2017 toimus Zimbabwes riigipööre. ZANU–PF tagandas Robert Mugabe erakonna juhi kohalt ning ta astus kaks päeva hiljem ametlikult tagasi. Uueks presidendiks määrati endine asepresident Emmerson Mnangagwa.

Viited
------

1. ↑  Drinkwater, Michael (1991). *The State and Agrarian Change in Zimbabwe's Communal Areas*. Basingstoke: Palgrave-Macmillan. Lk-d 93–96. ISBN 978-0312053505.
2. ↑  "What is ZANU-PF". *ZANU-PF*. Originaali arhiivikoopia seisuga 12. juuni 2018. Vaadatud 9. juuni 2018.
3. ↑  "ROBERT GABRIEL MUGABE | African Nationalist Leaders – Rhodesia to Zimbabwe".
4. ↑  Breaking News -President Mugabe resigns!, vaadatud Jan 14, 2018.
Michel Legrand (2008)
**Michel Jean Legrand** (24. veebruar 1932 Pariis – 26. jaanuar 2019 Pariis) oli prantsuse helilooja, pianist, dirigent ja laulja.

Kolmekordne USA filmiauhinna Oscar laureaat (1968, 1971 ja 1983), samuti on ta saanud viis Grammy auhinda ja ühe Kuldgloobuse.

Legrand on kirjutanud üle 200 laulu. Eelkõige on tuntud tema muusika filmidele "Cherbourgi vihmavarjud" (1964) ja "Rocheforti tüdrukud" (1967), mis tõid heliloojale esimesed Oscari nominatsioonid. Samuti on ta kirjutanud muusika filmile "Elada oma elu".

Legrand lõpetas 1952. aastal Pariisi konservatooriumi, misjärel hakkas kirjutama muusikat filmidele.

Džässpianistina on ta välja andnud mitu heliplaati, neist viimase, 1991. aastal ilmunud albumi "Dingo" eest sai ta Grammy auhinna. Paralleelselt on ta esinenud ka dirigendi ja klassikalise muusika pianistina.

Viited
------

1. ↑  Legrandi biograafia «Radio France Internationale»
2. ↑  Music in Review: Michel Legrand
3. ↑  "Michel Legrand". «Heliloojate kuulsuse hall». Originaali arhiivikoopia seisuga 4.06.2012. Vaadatud 20.01.2017.
4. ↑  The Young Girls of Rochefort (1967) IMDb-s

Välislingid
-----------

* Legrandi biograafia
* Helilooja Legrand
* Väsimatu Legrand
* Intervjuu Legrandiga
* MELOODIA VÕLUVÕIM. Michel Legrand. ERR 2007 (2007. aasta veebruaris tähistas helilooja Michel Legrand oma 75. sünnipäeva. Sarja "Meloodia võluvõim" saade on pühendatud temale. Saate autorid on Triin Ella ja Jaak Jõekallas, toimetaja Mirje Mändla.)
Michal Sadílek 2019. aastal Tšehhi koondises
**Michal Sadílek** (sündinud 31. mail 1999 Uherské Hradištěs) on Tšehhi jalgpallur, kes mängib poolkaitsjana Hollandi kõrgliiga klubis FC Twente ja Hollandi jalgpallikoondises.

2015. aastal liitus ta Hollandi klubiga PSV Eindhoven. Hooajal 2016–17 debüteeris ta klubi reservmeeskonnas Hollandi esiliigas. Hollandi kõrgliigas tegi ta PSV põhimeeskonnas debüüdi 2018. aasta detsembris. Esimese värava lõi ta Hollandi kõrgliigas oma teises mängus 22. detsembril 2018 AZ Alkmaari vastu.

Hooajal 2020–21 oli ta PSV Eindhovenist laenul Tšehhi kõrgliiga klubis Libereci Slovan. 2021. aasta augustis läks ta laenule Twentesse.

Tšehhi jalgpallikoondises tegi Sadílek debüüdi 4. juunil 2021 sõprusmängus Itaalia vastu. Samal aastal kuulus ta Tšehhi koondisse Euroop meistrivõistlustel.

Viited
------

1. ↑   (vaadatud 16.11.2021)

| * v
* r
Tšehhi koondis  –  UEFA Euro 2020 |
| --- |
| 

* 1 Vaclík
* 2 Kadeřábek
* 3 Čelůstka
* 4 Brabec
* 5 Coufal
* 6 Kalas
* 7 Barák
* 8 Darida (c)
* 9 Holeš
* 10 Schick
* 11 Krmenčík
* 12 Masopust
* 13 Ševčík
* 14 Jankto
* 15 Souček
* 16 Mandous
* 17 Zima
* 18 Bořil
* 19 Hložek
* 20 Vydra
* 21 Král
* 22 Matějů
* 23 Koubek
* 24 Pekhart
* 25 Pešek
* 26 Sadílek
* Treener: Šilhavý

 | Tšehhi |
**Michel Kafando** (sündinud 18. augustil 1942 Ouagadougous) on Burkina Faso diplomaat ja poliitik.

Ta oli 18. novembrist 2014 kuni 17. septembrini 2015 ja 23. septembrist kuni 29. detsembrini 2015 Burkina Faso presidendi kohusetäitja.

Michel Kafandol on doktorikraad politoloogias. Aastatel 1982–1983 oli ta Ülem-Volta välisminister ja 1998–2011 Burkina Faso alaline esindaja ÜRO juures. Ta on olnud ka suursaadik Kuubal.

Michel Kafando sai ajutiseks presidendiks pärast seda, kui president Blaise Compaoré rahvarahutuste sunnil tagasi astus. Ta nimetati presidendiks aastaseks üleminekuperioodiks kuni 2015. aasta sügisel peetavate valimisteni.

16. septembril 2015 tegi sõjavägi riigipöörde ning kukutas ja vahistas Kafando. 17. septembril asus riigipea kohuseid täitma kindral Gilbert Diendéré. 23. septembril Kafando volitused ajutise presidendina taastati.

29. detsembril 2015 vannutati presidendina ametisse  Roch Marc Christian Kaboré. Sellega lõppesid Kafando volitused presidendi kohusetäitjana.

Viited
------

1. ↑  "Transitional government appointed in Burkina Faso". Originaali arhiivikoopia seisuga 29. november 2014. Vaadatud 9. mail 2015.
Michel Martelly
**Michel Joseph Martelly** (esinejanimega **Sweet Micky**; sündinud 12. veebruaril 1961 Port-au-Prince'es) on Haiti muusik ja poliitik, kes oli 14. maist 2011 kuni 7. veebruarini 2016 Haiti president.

Michel Martelly on endine muusik esinejanimega Sweet Micky. Ta sai tuntuks haiti tantsumuusika *compas* lauljana. Ta tegi end meeldejäävaks oma parukate ja kostüümidega ning laval pükste allalaskmisega. Ta on töötanud ka ehitustöölisena Miamis. 

Enne presidendiks kandideerimist tal poliitiline kogemus puudus. Martelly valiti presidendiks märtsis 2011 valimiste teises voorus 68% häältega. Valimiste esimeses voorus sai ta 21,84% häältest, kuid valimised olid ebademokraatlikud ja tulemusi võltsiti. Ta on teravalt kritiseerinud endist presidenti Jean-Bertrand Aristide'i.

Ta elab oma naise ja nelja lapsega Pétionville'is.

Viited
------

1. ↑  BBC uudised
2. ↑  Haiti election a 'massive fraud'

Välislingid
-----------

* Koduleht
* Sweet Micky laulu "Mon Colonel" video